Zmes

Zmes je sústava dvoch alebo viacerých látok. Na rozdiel od zlúčeniny, jednotlivé častice látok zmesi netvoria medzi sebou navzájom chemickú väzbu. Zmesi sa dajú oddeliť fyzikálnymi separačnými metódami.

Rozdelenie

Rovnorodá zmes 
 Pozri: Roztok
 nazýva sa aj homogénna zmes
 jednotlivé častice sú nerozoznateľné okom alebo mikroskopom
 všetky súčasti zmesi sú v jednej fyzikálnej fáze (skupenstve), alebo molekuly jednej súčasti nevytvárajú fyzikálne väzby s inými molekulami tej istej zložky
ktorákoľvek daná vzorka rovnorodej zmesi obsahuje vždy rovnaký, definovaný podiel zložiek

Koloidná zmes 
 Pozri: Koloid
 nazýva sa aj koloid alebo koloidná disperzia
 jednotlivé častice sú viditeľné mikroskopom alebo lupou

Rôznorodá zmes 
 nazýva sa aj heterogénna zmes
 jednotlivé častice sú viditeľné voľným okom
 rôzne zložky zmesi sú v rôznom skupenstve, alebo sú navzájom nemiešateľné, t. j. molekuly jednej súčasti vytvárajú fyzikálne väzby s inými molekulami tej istej zložky

Niektoré heterogénne zmesi sa dajú klasifikovať ako koloidná disperzia. Určujúcim kritériom je veľkosť rozptýlených častíc a prítomnosť a charakter interakcií medzi nimi.